**ANNEX 5 - Paràmetre/s per a determinar la/es oferta/es anormal/s o desproporcionada/es.**

La identificació de les ofertes que presentin uns valors anormals o desproporcionats es realitzarà en funció dels següents límits i paràmetres objectius:

**L’únic criteri d’adjudicació** és el preu?  Sí  No

Paràmetres:

1. Quan, en cas que hi concorri un sol licitador, sigui inferior al pressupost base de licitació, sense IVA, en més de 25 unitats percentuals.

2. Quan hi concorrin dos licitadors, la que sigui inferior en més de 20 unitats percentuals a l’altra oferta.

3. Quan hi concorrin tres licitadors, les que siguin inferiors en més de 10 unitats percentuals a la mitjana aritmètica de les ofertes presentades. No obstant això, per al còmput de la mitjana s’exclourà l’oferta que sigui d’una quantia més elevada quan sigui superior en més de 10 unitats percentuals a la mitjana. En qualsevol cas, es considerarà desproporcionada la baixa superior a 25 unitats percentuals.

4. Quan hi concorrin quatre licitadors o més, les que siguin inferiors en més de 10 unitats percentuals a la mitjana aritmètica de les ofertes presentades. No obstant això, si entre aquestes hi ha ofertes superiors a la mitjana en més de 10 unitats percentuals, es calcularà una nova mitjana només amb les ofertes que no estiguin en el cas indicat. En tot cas, si el nombre de les altres ofertes és inferior a tres, la nova mitjana es calcularà sobre les tres ofertes de menor quantia.

**S’ha determinat una pluralitat de criteri d’adjudicació**?  Sí  No

Paràmetres: els paràmetres següents es refereixen a l’oferta considerada en el seu conjunt.

1. Quan sigui inferior en més de 20 unitats percentuals de la mitjana de les ofertes de tots els licitadors admesos.
2. Quan l’oferta econòmica sigui inferior en almenys en 15 unitats percentuals a la mitjana de les ofertes econòmiques presentades per les empreses licitadores i la baixa no superi 20 unitats percentuals, s’analitzaran la resta de circumstàncies de la proposició, en relació únicament als criteris de valoració susceptibles de judici de valor, d’acord amb el següent procediment:
3. s’obtindrà la mitjana aritmètica de la puntuació obtinguda per les empreses licitadores, excepte d’aquelles que hagin estat excloses per no reunir els requeriments tècnics mínims, si s’escau.
4. a partir d’aquesta dada, es calcularà la desviació de cada una de les puntuacions obtingudes per les empreses licitadores respecte a la mitjana de les puntuacions.
5. finalment, s’obtindrà la mitjana aritmètica de les desviacions obtingudes, en valor absolut, és a dir, sense tenir en compte el signe més o menys.

A partir d’aquests paràmetres, es considerarà que una oferta es troba incursa en valor anormal o desproporcionat, quan la puntuació obtinguda en relació als criteris susceptibles de judici de valor estigui per damunt del valor que resulti de la suma de les variables 1 i 3, i que, al mateix temps, la seva oferta econòmica sigui inferior en almenys en 15 unitats percentuals de la mitjana de totes les ofertes econòmiques presentades.

Un cop s’hagi identificat algun dels anteriors supòsits, s’instruirà el corresponent procediment contradictori, d’acord amb la clàusula 12.5 del PCAP.