**ANNEX 14- PROHIBICIONS DE CONTRACTAR**

Les empreses licitadores que estiguin incurses en prohibició de contractar no seran admeses a la licitació.

Un cop iniciat l’execució del contracte, si l’empresa contractista en prohibició de contractar està incursa en prohibició de contractar, serà motiu de resolució anticipada del contracte.

D’acord amb l’article 71 de la LCSP, és motiu de declaració de prohibició de contractar els següents supòsits, determinant-se també els seus efectes:

**Supòsits en que existeixi una sentència ferma:**

1. Haver estat condemnades mitjançant sentència ferma per delictes de terrorisme, constitució o integració d’una organització o grup criminal, associació il·lícita, finançament il·legal dels partits polítics, tràfic d’éssers humans, corrupció en els negocis, tràfic d’influències, suborn, fraus, delictes contra la hisenda pública i la Seguretat Social, delictes contra els drets dels treballadors, prevaricació, malversació, negociacions prohibides als funcionaris, blanqueig de capitals, delictes relatius a l’ordenació del territori i l’urbanisme, la protecció del patrimoni històric i el medi ambient, o a la pena d’inhabilitació especial per a l’exercici de professió, ofici, indústria o comerç.

La prohibició de contractar arriba a les persones jurídiques que siguin declarades penalment responsables, i a aquelles els administradors o representants de les quals, tant si ho són de fet com de dret, amb el seu càrrec o representació vigents i fins al seu cessament, estiguin en la situació que esmenta aquest apartat.

Apreciació i acreditació: Mitjançant el DEUC. En qualsevol moment del procediment l’òrgan de contractació podrà sol·licitar l’aportació de la sentència on s’indiquin les causes així com l’abast i la durada de la prohibició. En cas que la sentència no s’hagi pronunciat sobre l’abat i la durada de la prohibició, l’eficàcia de la prohibició s’estendrà, per part de l’òrgan de contractació, des de la data en que la sentència esdevingui ferma.

**Supòsits en que existeixi una sanció administrativa ferma:**

1. Haver estat sancionades amb caràcter ferm per una infracció greu en matèria professional que posi en dubte la seva integritat, de disciplina de mercat, de falsejament de la competència, d’integració laboral i d’igualtat d’oportunitats i no-discriminació de les persones amb discapacitat, o d’estrangeria, de conformitat amb el que estableix la normativa vigent; o per una infracció molt greu en matèria mediambiental de conformitat amb el que estableix la normativa vigent, o per una infracció molt greu en matèria laboral o social, d’acord amb el que disposa el text refós de la Llei sobre infraccions i sancions en l’ordre social, aprovat pel Reial decret legislatiu 5/2000, de 4 d’agost, així com per la infracció greu prevista a l’article 22.2 del text esmentat.

Apreciació i acreditació: Mitjançant el DEUC. En qualsevol moment del procediment l’òrgan de contractació podrà sol·licitar l’aportació de la resolució administrativa on s’indiquin les causes així com l’abast i la durada de la prohibició. En cas que la resolució no s’hagi pronunciat sobre l’abat i la durada de la prohibició, l’eficàcia de la prohibició s’estendrà, per part de l’òrgan de contractació, des de la data en que la resolució esdevingui ferma.

**Altres supòsits:**

1. Haver sol·licitat la declaració de concurs voluntari, haver estat declarades insolvents en qualsevol procediment, estar declarades en concurs, llevat que en aquest hagi adquirit eficàcia un conveni o s’hagi iniciat un expedient d’acord extrajudicial de pagaments, estar subjectes a intervenció judicial o haver estat inhabilitats de conformitat amb la Llei 22/2003, de 9 de juliol, concursal, sense que hagi conclòs el període d’inhabilitació que fixa la sentència de qualificació del concurs.

Apreciació i acreditació: Mitjançant el DEUC. En qualsevol moment del procediment l’òrgan de contractació podrà sol·licitar qualsevol documentació relacionada amb aquest supòsit.

**Supòsits d’incompliments contractuals:**

1. No estar al corrent en el compliment de les obligacions tributàries o de Seguretat Social que imposen les disposicions vigents, en els termes que es determinin per reglament; o en el cas d’empreses de 50 o més treballadors, no complir el requisit que almenys el 2 per cent dels seus empleats siguin treballadors amb discapacitat, de conformitat amb l’article 42 del Reial decret legislatiu 1/2013, de 29 de novembre, pel qual s’aprova el text refós de la Llei general de drets de les persones amb discapacitat i de la seva inclusió social, en les condicions que es determinin per reglament; o, en el cas d’empreses de més de 250 treballadors, no complir l’obligació de disposar d’un pla d’igualtat de conformitat amb el que disposa l’article 45 de la Llei orgànica 3/2007, de 22 de març, per a la igualtat efectiva de dones i homes.

En relació amb el compliment de les obligacions tributàries o amb la Seguretat Social, es considera que les empreses n’estan al corrent quan els deutes estiguin ajornats, fraccionats o se n’hagi acordat la suspensió en ocasió de la impugnació d’aquests deutes.

Apreciació i acreditació: Mitjançant el DEUC. En qualsevol moment del procediment l’òrgan de contractació podrà sol·licitar l’acreditació del compliment d’aquest supòsits.

1. Haver incorregut en falsedat en efectuar el DEUC o en facilitar qualsevol altra dada relativa a la seva capacitat i solvència, o haver incomplert, per causa imputable a l’empresa, l’obligació de comunicar la informació que preveuen l’article 82.4 i l’article 343.1 de la LCSP.
2. Estar afectat per una prohibició de contractar imposada en virtut d’una sanció administrativa ferma, d’acord amb el que preveuen la Llei 38/2003, de 17 de novembre, general de subvencions, o la Llei 58/2003, de 17 de desembre, general tributària.

Aquesta causa de prohibició de contractar es deixa d’aplicar quan l’òrgan de contractació, en aplicació del que disposa l’article 72.1 de la LCSP, comprovi que l’empresa ha complert les seves obligacions de pagament o subscrit un acord vinculant amb vista al pagament de les quantitats degudes, inclosos, si s’escau, els interessos acumulats o les multes imposades.

Apreciació i acreditació: Mitjançant el DEUC. En qualsevol moment del procediment l’òrgan de contractació podrà sol·licitar l’acreditació del compliment d’aquest supòsits.

1. Estar incursa la persona física o els administradors de la persona jurídica en algun dels supòsits de la Llei 3/2015, de 30 de març, reguladora de l’exercici de l’alt càrrec de l’Administració General de l’Estat, o les respectives normes de les comunitats autònomes, de la Llei 53/1984, de 26 de desembre, d’incompatibilitats del personal al servei de les administracions públiques, o tractar-se de qualsevol dels càrrecs electius que regula la Llei orgànica 5/1985, de 19 de juny, del règim electoral general, en els termes que s’hi estableixen.

La prohibició arriba a les persones jurídiques en el capital de les quals participin, en els termes i les quanties que estableix la legislació esmentada, el personal i els alts càrrecs a què es refereix el paràgraf anterior, així com els càrrecs electes al servei d’aquestes.

La prohibició s’estén igualment, en tots dos casos, als cònjuges, persones vinculades amb relació anàloga de convivència afectiva, ascendents i descendents, així com a parents en segon grau per consanguinitat o afinitat de les persones a què es refereixen els paràgrafs anteriors, quan es produeixi conflicte d’interessos amb el titular de l’òrgan de contractació o els titulars dels òrgans en què s’hagi delegat la facultat per contractar o els que exerceixin la substitució del primer.

Apreciació i acreditació: Mitjançant el DEUC. En qualsevol moment del procediment l’òrgan de contractació podrà sol·licitar l’acreditació del compliment d’aquest supòsits.

1. Haver contractat a persones respecte de les quals s’hagi publicat en el «Butlletí Oficial de l’Estat» l’incompliment a què es refereix l’article 15.1 de la Llei 3/2015, de 30 de març, reguladora de l’exercici de l’alt càrrec de l’Administració General de l’Estat, o en les respectives normes de les comunitats autònomes, per haver passat a prestar serveis en empreses o societats privades directament relacionades amb les competències del càrrec exercit durant els dos anys següents a la data de cessament en aquest càrrec. La prohibició de contractar es manté durant el temps que continuï dins de l’organització de l’empresa la persona contractada amb el límit màxim de dos anys a comptar del cessament com a alt càrrec.

Apreciació i acreditació: Mitjançant el DEUC. En qualsevol moment del procediment l’òrgan de contractació podrà sol·licitar l’acreditació del compliment d’aquest supòsits.

1. Haver retirat indegudament la seva proposició o candidatura en un procediment d’adjudicació de Logaritme, o haver impossibilitat l’adjudicació del contracte a favor seu per no complir el que estableix l’apartat 2 de l’article 150 de la LCSP dins del termini assenyalat i hi hagi dol, culpa o negligència.

Apreciació i acreditació: L’apreciació d’aquest supòsit es realitzarà d’ofici per la mesa de contractació en qualsevol moment del contracte.

1. Haver deixat de formalitzar el contracte amb Logaritme que ha estat adjudicat a favor seu, en els terminis que preveu l’article 153 de la LCSP per causa imputable a l’adjudicatari.

Apreciació i acreditació: L’apreciació d’aquest supòsit es realitzarà d’ofici per la mesa de contractació en qualsevol moment del contracte.

1. Haver incomplert les clàusules que són essencials en el contracte, incloses les condicions especials d’execució assenyalades al plec de clàusules administratives particulars, a l’annex de condicions especials d’execució, a l’annex de condicions específiques del contracte, a l’annex de règim d’incompliments i les establertes d’acord amb el que assenyala l’article 202 de la LCSP.

En qualsevol cas, s’entendrà que les clàusules i condicions definides al plec de clàusules administratives particulars, a l’annex de condicions especials d’execució, a l’annex de condicions específiques del contracte, a l’annex de règim d’incompliments i les establertes d’acord amb el que assenyala l’article 202 de la LCSP són infraccions greus.

La determinació d’una infracció greu tindrà com a efecte la imposició de les penalitats o a la indemnització de danys i perjudicis que s’assenyalen a l’annex de règim d’incompliments.

Apreciació i acreditació: L’apreciació d’aquests supòsits es realitzarà d’ofici per la mesa de contractació en qualsevol moment del contracte.

1. Haver donat lloc, per causa de la qual hagin estat declarats culpables, a la resolució ferma de qualsevol contracte amb Logaritme.

Apreciació i acreditació: L’apreciació d’aquest supòsit es realitzarà d’ofici per la mesa de contractació en qualsevol moment del contracte.

També serà motiu d’exclusió del procediment de contractació si l’òrgan de contractació comprova o té constància de que l’empresa licitadora ha estat condemnada mitjançant sentència ferma per algun dels següents supòsits:

1. participació en una organització delictiva, tal com es defineix en l'article 2 de la Decisió marc 2008/841/JAI del Consell ( 1 );
2. corrupció, tal com es defineix en l'article 3 del Conveni relatiu a la lluita contra els actes de corrupció en els quals estiguin implicats funcionaris de les Comunitats Europees o dels Estats membres de la Unió Europea ( 2 ) i en l'article 2, apartat 1, de la Decisió marc 2003/568/JAI del Consell ( 3 ), o corrupció tal com es defineixi en la legislació nacional del poder adjudicador o de l'operador econòmic;
3. frau, en el sentit de l'article 1 del Conveni relatiu a la protecció dels interessos financers de les Comunitats Europees ( 4 );
4. delicte de terrorisme o delicte lligat a les activitats terroristes, segons es defineixen, respectivament, en els articles 1 i 3 de la Decisió marc 2002/475/JAI del Consell ( 5 ), o inducció, complicitat o temptativa de cometre un delicte, tal com es contempla en l'article 4 de la citada Decisió marc;
5. blanqueig de capitals o finançament del terrorisme, tal com es defineixen en l'article 1 de la Directiva 2005/60/CE del Parlament Europeu i del Consell ( 6 );
6. treball infantil i altres formes de tràfic d'éssers humans, tal com es defineixen en l'article 2 de la Directiva 2011/36/UE del Parlament Europeu i del Consell ( 7 ).

Les prohibicions de contractar també afecten aquelles empreses de les quals, per raó de les persones que les regeixen o altres circumstàncies, es pugui presumir que són continuació o que deriven, per transformació, fusió o successió, d’altres empreses en les quals hagin concorregut aquelles.

**Excepcions dels efectes de la prohibició de contractar:**

Es podrà deixar sense efecte la declaració de prohibició de contractar en els següents supòsits, sempre què, iniciat el tràmit d’audiència a l’empresa, aporti la documentació que s’assenyala a continuació i la mesa de contractació cregui suficient la justificació aportada:

* **En els supòsits d’haver retirat indegudament la seva proposició o candidatura en un procediment d’adjudicació de Logaritme**

Es deixarà sense efecte la prohibició de contractar quan l’empresa, dins del termini que li sigui indicat en el tràmit d’audiència i/o requeriment, justifiqui els motius de la retirada indeguda.

* **En els supòsits d’haver impossibilitat l’adjudicació del contracte a favor seu per no complir el que estableix l’apartat 2 de l’article 150 de la LCSP dins del termini assenyalat.**

Es deixarà sense efecte la prohibició de contractar quan l’empresa, dins del termini que li sigui indicat en el tràmit d’audiència i/o requeriment, justifiqui la impossibilitat de l’aportació de la documentació.

* **En els supòsits d’haver deixat de formalitzar el contracte amb Logaritme que ha estat adjudicat a favor seu, en els terminis que preveu l’article 153 de la LCSP.**

Es deixarà sense efecte la prohibició de contractar quan l’empresa, dins del termini que li sigui indicat en el tràmit d’audiència i/o requeriment, justifiqui els motius de la no formalització.

* **En els supòsits d’haver incomplert les clàusules que són essencials en el contracte, incloses les condicions especials d’execució assenyalades al plec de clàusules administratives particulars, a l’annex de condicions especials d’execució, a l’annex de condicions específiques del contracte, a l’annex de règim d’incompliments i les establertes d’acord amb el que assenyala l’article 202 de la LCSP.**

Es deixarà sense efecte la prohibició de contractar quan l’empresa, dins del termini que li sigui indicat en el tràmit d’audiència i/o requeriment, aporti proves de que està en condicions d’executar el contracte, tenint en compte els motius que van donar lloc a la imposició de les penalitats i /o de la imposició de danys i perjudicis.

* **En els supòsits d’haver donat lloc, per causa de la qual hagin estat declarats culpables, a la resolució ferma de qualsevol contracte amb Logaritme.**

Es deixarà sense efecte la prohibició de contractar quan l’empresa, dins del termini que li sigui indicat en el tràmit d’audiència i/o requeriment, aporti proves de que està en condicions d’executar el contracte, tenint en compte els motius que van donar lloc a la resolució anticipada del contracte.

* **En el supòsit de no estar al corrent en el compliment de les obligacions tributàries**

Es deixarà sense efecte la prohibició de contractar quan l’empresa, dins del termini que li sigui indicat en el tràmit d’audiència i/o requeriment, aporti el certificat o document anàleg on s’indiqui que l’empresa ha complert amb les seves obligacions de pagament o document d’ajornament o similar.

En els casos en que els deutes siguin per quantitats reduïdes o quan l’empresa hagi estat informada de l’import del deute en un moment en que no li ha estat possible de prendre mesures abans del venciment del termini de pagament, i sigui possible acreditar-ho documentalment, també serà un motiu d’excepció de la prohibició de contractar.

* **En el supòsit de no estar al corrent en el compliment de les obligacions de Seguretat Social**

Es deixarà sense efecte la prohibició de contractar quan l’empresa, dins del termini que li sigui indicat en el tràmit d’audiència i/o requeriment, aporti el certificat o document anàleg on s’indiqui que l’empresa ha complert amb les seves obligacions de pagament o document d’ajornament o similar.

En els casos en que els deutes siguin per quantitats reduïdes o quan l’empresa hagi estat informada de l’import del deute en un moment en que no li ha estat possible de prendre mesures abans del venciment del termini de pagament, i sigui possible acreditar-ho documentalment, també serà un motiu d’excepció de la prohibició de contractar.

* **En el supòsit de no complir el requisit que almenys el 2 per cent dels seus empleats siguin treballadors amb discapacitat**

Es deixarà sense efecte la prohibició de contractar quan l’empresa, dins del termini que li sigui indicat en el tràmit d’audiència i/o requeriment, aporti la justificació suficient per al no compliment d’aquest supòsit.

* **En el supòsit de no complir l’obligació de disposar d’un pla d’igualtat**

Es deixarà sense efecte la prohibició de contractar quan l’empresa, dins del termini que li sigui indicat en el tràmit d’audiència i/o requeriment, aporti la justificació suficient per al no compliment d’aquest supòsit.